મળતી માહિતી મુજબ આજે સવારે ૯-૦૦ વાગ્યાની આસપાસ એક કારચાલક સરખેજ-ગાંધીનગર હાઇવે પર સરખેજથી ગાંધીનગર તરફ જઇ રહ્યો હતો દરમ્યાનમાં થલતેજ અંડરબ્રિજમાં ૧૦૦થી વધુની સ્પીડે એક કાર જઇ રહી હતી. અચાનક જ કારનાં આગળ અને પાછળનાં બંને ટાયર ફાટી જતાં કારચાલકે કાર પરનો કાબૂ ગુમાવતાં કાર હાઇવે પર આવેલા લાઇટના થાંભલાને અથડાઇ હતી. કારચાલક કારને કાબૂમાં કરવા જતાં ડિવાઇડર સાથે અથડાઇ સામેના રોડ પર ફંગોળાઇ હતી અને હાઇવે પર જતા કેટલાક બાઇકચાલકને અડફેટે લીધા હતા. અકસ્માત એટલો ગંભીર હતો કે કારની પાછળના ભાગનો કચ્ચરઘાણ નીકળી ગયો હતો. મંથન રાઠોડ, ગૌરવ શર્મા, હર્ષ રાવલ, ભૂપેશ શર્મા, ઇશ્વર સુથાર, વિકાસ સુથાર અને જૈનિશા શાહને ઇજા થતાં તાત્કા‌િલક સારવાર અર્થે ૧૦૮માં સોલા સિવિલ હોસ્પિટલ ખસેડાયા હતા, જ્યાં બે વ્યક્તિની હાલત ગંભીર જણાવાઇ રહી છે.